2585/30.05.2018.

# **DECIZIA ETAPEI DE ÎNCADRARE**

## PROIECT

Ca urmare a solicitării de emitere a acordului de mediu adresate de **MUNICIPIUL ODORHEIU SECUIESC**, cu sediul în mun. Odorheiu Secuiesc, P-ța Varoshaza, nr. 5, jud. Harghita, înregistrată la APM Harghita cu nr. 2585/27.03.2018, în baza:

 **- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

 - Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 22.05.2018, că proiectul **, “ Modernizare str. Ugron”** propus a fi amplasat în mun. Odorheiu Secuiesc, str. Ugron Gabor, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Strada Ugron Gábor este o strada veche in intravilanul municipiului Odorheiu Secuiesc care asigura accesul riveranilor la proprietati precum si accesul la Capela ecumenica construita in 2015, respectiv la cimitirele deservite. Strada nu dispune de un sistem rutier corespunzator care sa asigure capacitatea de circulatie in conditii de siguranta si confort si evacuarea apelor pluviale.

In perioada 2014 – 2015 au fost executate lucrari de inlocuire si extindere la retelele de alimentare cu apa si canalizare menajera administrate de SC AQUA NOVA HARGHITA SRL.

Necesitatea promovarii acestei investitii are la baza situatia actuala a strazii. La inspectia pe teren s-au constatat urmatoarele: starea avansata de degradare a carosabilului, lipsa semnalizarii rutiere corespunzatoare, lipsa unui sistem eficient de colectare si evacuare a apelor pluviale, lipsa trotuarelor si a iluminatului stradal, lipsa locurilor de parcare in zona capelei ecumenice. Toate aceste aspecte duc la o practicabilitate greoaie sau in unele situatii (ploi torentiale, zapada, …) imposibila a strazii, cu pericolul iminent al producerii accidentelor rutiere si al poluarii factorilor de mediu.

**1. Caracteristicile proiectului:**

***a) dimensiunea și concepția întregului proiect:***

 ***Principalii indicator trhnici***

Strada se imparte in doua tronsoane astfel:

* Tronsonul 1 – se ramifica spre V din strada Orbán Balázs vis-a-vis de resedinta de odinioara a omului politic Ugron Gábor (1880-1960) si asigura accesul riveranilor la proprietati. Lungimea acestui tronson este 458 m.

Tronsonul 2 – Se ramifica spre V din Tronsonul 1 si pe langa accesul riveranilor la proprietati asigura accesul la Capela ecumenica si zonele de dezvoltare prezentate mai sus. Lungimea studiata este 505 m.

*Traseul în plan*

În plan orizontal se menține traseul actual al străzii, format din aliniamente racordate cu curbe din arce de cerc, pentru a se evita exproprierile. Viteza de proiectare aleasă este 25 km/h.

*Profilul longitudinal*

Pasul de proiectare și curbele de racordare în plan vertical s-au ales în conformitate cu STAS 863/85.

Linia roșie proiectată s-a stabilit ținând cont și de următoarele aspecte:

* executarea unui volum minim de lucrări;
* asigurarea scurgerii apelor;
* asigurarea acceselor la proprietăți.

*Profilul transversal*

Având în vedere situația existentă din teren și importanța străzii analizate, aceasta s-a proiectat cu elemente corespunzătoare unor străzi de categoria a III-a cu două benzi de circulație conform OMT nr. 49/1998 in limita spatiului disponibil intre fronturile stradale ale proprietatilor adiacente si aliniamentul stalpilor retelei aeriene de alimentare cu energie electrica. Astfel:

Tronsonul 1 al strazii, pe sectorul km 0+000 – 0+070, cuprins intre strada Orbán Balázs si intersectia cu tronsonul 2 s-a proiectat cu carosabil de 7,00 m incadrat cu borduri prefabricate din beton de ciment. La marginea carosabilului pe ambele parti se vor construi rigole acoperite cu placute carosabile prefabricate din beton armat. Se vor amenaja trotuare cu lățimea de 1,50 m pe partea dreapta si 2,00 m pe partea stanga. Deverul pe carosabil va fi de 2,5% spre rigole.

Tronsonul 1 al strazii, pe sectorul km 0+070 – 0+458, cuprins intre intersectia cu tronsonul 2 si strada Orbán Balázs s-a proiectat cu carosabil de 6,00 m incadrat cu borduri prefabricate din beton de ciment. La marginea carosabilului pe ambele parti se vor construi rigole acoperite cu placute carosabile prefabricate din beton armat. Se vor amenaja trotuare cu lățimea variabila in limita spatiului disponibil. Deverul pe carosabil va fi de 2,5% spre rigole.

Tronsonul 2 al strazii, pe sectorul km 0+000 – 0+112, cuprins intre intersectia cu tronsonul 1 si prima intersectie cu strada laterala spre stanga s-a proiectat cu carosabil de 5,00 m incadrat cu borduri prefabricate pe partea stanga din beton de ciment. La marginea carosabilului pe ambele parti se vor construi rigole acoperite cu placute carosabile prefabricate din beton armat. Spatiul dintre bordura si limita de proprietate pe partea stanga se va amenaja cu trotuarele. Deverul pe carosabil va fi de 2,5% spre rigole.

Tronsonul 2 al strazii, pe sectorul km 0+112 – 0+505, cuprins intre prima intersectie cu tronsonul 1 spre stanga si capatul sectorului modernizat, la N de Capela Ecumenica s-a proiectat cu carosabil de 7,00 m incadrat cu borduri prefabricate din beton de ciment. La marginea carosabilului pe ambele parti se vor construi rigole acoperite cu placute carosabile prefabricate din beton armat. Se va amenaja trotuar cu lățimea de 2,00 m pe partea stanga, precum si un numar de 40 locuri de parcare, avand lungimea de 6,00 m și latimea de 3,00 m, pe partea dreapta dispuse perpendicular pe axa strazii conform planurilor de situatie. Deverul pe carosabil va fi de 2,5% spre rigole.

Pe toata lungimea modernizata a strazii se va realiza iluminat stradal.

*Structura rutieră*

Calculul complexelor rutiere pentru structurile rutiere noi proiectate s-a făcut în conformitate cu normativul pentru dimensionarea structurilor rutiere suple sau mixte (Indicativ PD 177-01). Verificarea complexelor rutiere considerate la acțiunea ciclului îngheț - dezgheț s-a făcut în baza prevederilor STAS 1079/1-90 şi STAS 1079/2-90. Pentru dimensionare, s-au utilizat inclusiv rezultatele furnizate de studiul geotehnic (tip teren de fundare, grosimea efectivă a pietruirii existente, regimul apelor subterane etc.).

* Structura rutieră rezultată în urma dimensionării este:

Pe structura existenta:

* 4 cm beton asfaltic BARC16;
* 6 cm beton asfaltic deschis BAD20;
* 15 cm strat din piatră spartă;
* Scarificare si reprofilare pietruire existenta

Pe casetele de largire, parcari si drumuri laterale:

* 4 cm beton asfaltic BARC16;
* 6 cm beton asfaltic deschis BAD20;
* 15 cm strat din piatră spartă;
* 35 cm balast
* Trotuare
* 10 cm beton de ciment C25/30;
* 10 cm fundație balast

*Scurgerea apelor*

Colectarea și evacuarea apelor meteorice de pe platforma drumului se va realiza prin elementele geometrice ale traseului (declivitățile profilului longitudinal, deverul din profil transversal) precum și prin rigolele transversal si de la marginea parti carosabile. Rigolele transversale dispuse la intervale de cca. 50 m au rolul de a intercepta si a dirija apele pluviale, ce se scurg la suprafata partii carosabile, spre rigolele laterale. Aceste rigole transversale se vor realiza din beton armat C25/30 si vor fi acoperite cu gratare metalice rezistente la traficul auto. Rigolele laterale se vor realize din beton armat C25/30 si vor fi acoperite cu placute carosabile prefabricate din beton armat.

*Parcare Capela*

Pe Tronsonul 2 al strazii, pe sectorul km 0+300 – 0+445, pe partea dreapta, se vor amenaja un numar de 40 locuri de parcare dispuse perpendicular pe axa strazii avand lungimea de 6,0 m si latimea de 3,0 m. Parcarile se vor realize cu aceeasi structura ca si in cazul casetelor de largire si a drumurilor laterale cu panta de 2,5% spre rigola de la marginea partii carosabile.

Datorita configuratiei terenului, in spatele parcarii se va amenaja un zid de sprijin conform planurilor si profilelor transversale.

Zona de parcari si zidul de sprijin vor fi intrerupte in vecinatatea accesului la monumentul din fata Capelei.

*Iluminat stradal*

Iluminatul stradal se va realiza cu corpuri de iluminat LED 25W/stalp, montate pe stalpii retelei existente de alimentare cu energie electrica, acolo unde acestea exista, sau pe stalpi metalici noi. Alimentarea corpurilor se va realiza cu cablu ACYAbY 4x16 mmp, pozat subteran la o adancime de 0,8m in zona verde sau in zona trotuarului, intre doua straturi de nisip cu o grosime de cate 10 cm fiecare. Peste cele doua straturi de nisip se pune banda sau placi avertizoare si se umple sapatura cu materialul excavat din care se indeparteaza corpurile care ar putea produce deteriorarea lor. Energia necesara se va asigura printr-un bransament la reteaua stradala existenta.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

 *-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul mun. Odorheiu Secuiesc în proprietate publică *conform Certificatului de urbanism nr. 346/27.09.2016 emis de Primăria mun. Odorheiu Secuiesc.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului mun. Odorheiu Secuiesc.*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

 Proiectul propus nu necesită parcurgerea celorlalte etape ale procedurii de evaluare adecvată.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

 **ÎNTOCMIT,**

 ing. BARABÁS Zoltán